CELEX: 62017TN0273
Language: da
Date: 2017-05-08 00:00:00
Title: Sag T-273/17: Sag anlagt den 8. maj 2017 — Quadri di Cardano mod Kommissionen

10.7.2017   
            
            
               DA
            
            
               Den Europæiske Unions Tidende
            
            
               C 221/35
            
         Sag anlagt den 8. maj 2017 — Quadri di Cardano mod Kommissionen
   (Sag T-273/17)
   (2017/C 221/50)
   Processprog: fransk
   
      Parter
   
   
      Sagsøger: Alessandro Quadri di Cardano (Schaerbeek, Belgien) (ved advokaterne N.)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Afgørelsen af 19. juli 2016 truffet af Kommissionens lønkontor om fastsættelse af sagsøgerens individuelle rettigheder i forbindelse med hans tiltrædelse ved Forvaltningsorganet for Innovation og Netværk (INEA) annulleres, for så vidt som han derved nægtes tildeling af udlandstillæg på 16 % i medfør af artikel 4 i bilag VII til vedtægten, hvilket følgelig indebærer, at han ikke får tildelt de dertil knyttede rettigheder, bl.a. årlige rejseudgifter.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1.
            
            
               Første anbringende vedrører manglende overholdelse af drøftelserne og forhandlingerne i forbindelse med perioden forud for ændringen af tjenestemandsvedtægten og bl.a. tilsidesættelse af de berettigede forventninger, af princip om beskyttelse af sagsøgerens berettigede forventning og af retssikkerhedsprincippet samt af de rettigheder, som sidstnævnte havde erhvervet, som følge af den pludseligt anderledes vurdering af sagsakterne vedrørende hans individuelle rettigheder.
            
         
               2.
            
            
               Andet anbringende vedrører den vikarkontrakt i henhold til belgisk ret, som Kommissionen har påberåbt med henblik på at godtgøre, at sagsøgeren var bosat i Belgien under en ansættelse hos en privat arbejdsgiver. Dette anbringende er opdelt i tre led:
               
                           —
                        
                        
                           Første led vedrører magtfordrejning og magtmisbrug, som Kommissionen begik ved dens forsøg på at udelukke, at der bestod nogen form for underordnelsesforhold mellem denne og sagsøgeren i dennes ansættelsesperiode som vikar med henblik på at frigøre sig fra, at der forelå en ansættelse i en international organisation, som principielt skal udsætte vurderingen af de betingelser, der kræves i artikel 4 i bilag VII til vedtægten.
                        
                     
                           —
                        
                        
                           Andet led vedrører Kommissionens retlige fejl, tilsidesættelse af de belgiske lovbestemmelser vedrørende vikarkontrakter samt fordrejning af loven.
                        
                     
                           —
                        
                        
                           Tredje led vedrører anlæggelse af et åbenbart urigtigt skøn, tilsidesættelse af proportionalitetsprincippet og af princippet om god forvaltning.